ایران اور روس کے صدورنے ٹیلیفون پرگفتگومیں عنقریب ملاقات کرنے کی امید ظاہر کی

اسلامی جمہوریہ ایران کے صدر سید ابراہیم رئيسی اور روس کے صدر ولادیمیر پوتین نے ٹیلیفون پرگفتگو میں عنقریب ملاقات کرنے کی امید ظاہر کی ہے۔

خبر کا کوڈ: 5049

تاریخ: 15 September 2021 - 15:31

مقدس دفاع نیوز ایجنسی کی رپورٹ کے مطابق اسلامی جمہوریہ ایران کے صدر سید ابراہیم  رئيسی اور روس کے صدر ولادیمیر پوتین نے ٹیلیفون پرگفتگو میں عنقریب ملاقات کرنے کی امید ظاہر کی ہے۔

اطلاعات کے مطابق روس کے صدر پوتین نے ایرانی صدر کو ٹیلیفون کیا اور کہا کہ میں کورونا وائرس میں مبتلا ہونے کی وجہ سے قرنطینہ میں جارہا ہوں اور میں نے حکم دیا ہے کہ دونوں ممالک کے صدور کے درمیان ملاقات کا پروگرام اولین فرصت میں طے کیا جائے۔

روسی صدر نے کورونا وائرس کا مقابلہ کرنے کے سلسلے میں ماسکو اور تہران کے درمیان تعاون اور مشترکہ طور پر اسپوٹنک ویکسین تیار کرنے کی طرف اشارہ کرتے ہوئے کہا کہ دونوں ممالک کے درمیان باہمی تعاون کا سلسلہ جاری رہےگا۔

ایران کے صدر سید ابراہیم رئیسی نے بھی باہمی گفتگو میں دونوں ممالک کے درمیان قریبی تعاون کو جاری رکھنے پر تاکید کی۔